སྤྱི་ཚེས་དྲུག་ཉིན་གྱི་ཕྱི་དྲོ།ཞི་ཅིན་ཕིང་ཕུ་ཏུང་ཁུལ་གསར་གྱི་གྲོང་ཁྱེར་འཁོར་རྒྱུགས་ཕྱོགས་བསྡུས་དོ་དམ་ལྟེ་གནས་སུ་ཕེབས་པ་དང་།བརྙན་ཤེལ་ཆེན་པོ་བརྒྱུད་དེ་ཧྲང་ཧའེ་གྲོང་ཁྱེར་གྱི་ཞིབ་ཚགས་ཅན་གྱི་དོ་དམ་དང་རྒྱལ་སྤྱིའི་ཉོ་ཚོང་གི་སྐར་ཁུང་རྐྱང་པའི་འཁོར་རྒྱུགས་གནས་ཚུལ་ཐད་མཁྱེན་རྟོགས་གནང་ཡོད།ཞི་ཅིན་ཕིང་གིས།གྲོང་ཁྱེར་བཅོས་སྐྱོང་བྱ་རྒྱུ་དེ་ནི་རྒྱལ་ཁབ་བཅོས་སྐྱོང་མ་ལག་དང་བཅོས་སྐྱོང་ནུས་པ་དེང་རབས་ཅན་དུ་འགྱུར་བའི་ནང་དོན་གལ་ཆེན་ཞིག་རེད།རྩེར་སོན་གྲོང་ཁྱེར་རྩེར་སོན་གྱི་ཐབས་ལམ་ཐོག་ནས་བཅོས་སྐྱོང་བྱེད་དགོས་པ་དང་།ཚན་རིག་ཅན་དང་ཞིབ་ཚགས་ཅན།རིག་ནུས་ཅན་བཅས་ཀྱི་ཐད་འབད་བརྩོན་བྱེད་དགོས།གཅིག་ནས་དེང་རབས་ཚན་རྩལ་གྱི་བྱ་ཐབས་སྤྱད་དེ་རིག་ནུས་ཅན་མངོན་འགྱུར་ཡོང་བ་བྱེད་དགོས་ལ།གཉིས་ནས་ཞིབ་ཚགས་དང་ངང་རྒྱུད་རིང་པོ།བྱེད་མཁས་པོ་བཅས་ཀྱི་ཐོག་ནས་ཞིབ་ཚགས་ཅན་གྱི་ཆུ་ཚད་མཐོ་རུ་གཏོང་དགོས།ཧྲང་ཧའེ་ཡིས་ཀྲུང་གོའི་ཁྱད་ཆོས་ལྡན་པའི་རིམ་འདས་གྲོང་ཁྱེར་གྱི་དོ་དམ་ལམ་བུ་མུ་མཐུད་འཚོལ་ཞིབ་བྱས་ཏེ་གྲོང་ཁྱེར་དོ་དམ་བྱེད་པའི་ཆུ་ཚད་ཟམ་མི་ཆད་པར་མཐོ་རུ་གཏོང་དགོས་ཞེས་གསུངས་ཡོད།